**PROGRAM OSPOSOBLJAVANJA**

**LICA KOJA VRŠE ENERGIJSKI AUDIT I/ILI ENERGIJSKO CERTIFICIRANJE ZGRADA**

**SA JEDNOSTAVNIM I SLOŽENIM TEHNIČKIM SISTEMIMA**

Zakon o energijskoj efikasnosti u Federaciji BiH (“Službene novine Federacije BiH” broj 22/17, u daljem tekstu Zakon) je stupio na snagu 01.04.2017.godine i predstavlja krovni zakon za oblast energijske efikasnosti u Federaciji BiH. Radi njegove potpune provedbe, Zakon propisuje izradu niza podzakonskih akata, prije svega Uredbu o provođenju energijskih audita i izdavanju energijskih certifikata (“Službene novine Federacije BiH” broj 87/18) i Uredbu o uvjetima za davanje i oduzimanje ovlaštenja za lica koja vrše energijske audite i energijsko certificiranje zgrada (“Službene novine Federacije BiH” broj 87/18). Ovim propisima se uspostavlja zajednička metodologija po kojoj će zgrade biti uniformno analizirane kroz provođenje energijskih audita.

Energijski audit i energijsko certificiranje zgrade provode fizička i pravna lica za jednostavne tehnički sisteme i pravna lica za složeni tehničke sisteme. S ciljem  osiguranja obrazovanja i kontrole stručnjaka koji provode energijske audite i vrše energijsko certificiranje zgrada, te daju preporuke za poboljšanje energijskih karakteristika zgrada, lica koja provode navedene aktivnosti moraju posjedovati Uvjerenje o uspješno završenom Programu osposobljavanja lica koja vrše energijski audit i/ili energijsko certificiranje zgrada sa jednostavnim odnosno složenim tehničkim sistemima.

Shodno metodologiji i uvjetima propisanim Uredbom o uvjetima za davanje i oduzimanje ovlasti za obavljanje energijskog audita i energijsko certificiranje zgrada, ova lica su obavezna da pohađaju Program osposobljavanja organiziran od strane ovlaštene institucije u trajanju od **40 sati za Modul 1 - diplomirani inženjeri arhitektonske, građevinske, mašinske i elektro struke, 24 sata za Modul 2 - diplomirani inženjeri arhitektonske i građevinske struke, 32 sata za Modul 2 - diplomirani inženjeri mašinske struke i 18 sati za Modul 2 - dipomirani inženjeri elektro struke.**

Po uspješno završenom Programu osposobljavanja, polaznici postaju kvalificirana lica koja vrše energijski audit i/ili energijsko certificiranje zgrada sa jednostavnim tehničkim sistemom (Modul 1) i složenim tehničkim sisitemom (Modul 2).

**Uvjeti** za pohađanje  Programa osposobljavanja, odnosno sticanje Uvjerenja o uspješno završenom Programu osposobljavanja lica koja vrše energijski audit i/ili energijsko certificiranje zgrada sa jednostavnim tehničkim sistemima - **MODUL 1,**  **je da polaznik ima završen najmanje** **VII stepen stručne spreme** **ili drugi ciklus Bolonjskog procesa, odnosno zvanje diplomiranog inženjera arhitektonske, građevinske, mašinske ili eletrotehničke struke**; **da ima najmanje pet (5) godina radnog iskustva u struci ili tri (3) godine radnog iskustva u projektiranju i/ili stručnom nadzoru izgradnje objekata i postrojenja, održavanju objekata i postrojenja, tehničkom ispitivanju i analizi, provođenju energijskih audita zgrada u okviru djelovanja koje je predmet ovlasti nakon završenog studija, i da ima položen stručni ispit.**

Uvjet za pohađanje Programa osposobljavanja odnosno sticanje Uvjerenja o uspješno završenom Programu osposobljavanja lica koja vrše energijski audit i/ili energijsko certificiranje zgrada sa složenim tehničkim sistemima - **MODUL 2, je uspješno završen Program osposobljavanja za lica koja vrše energijski audit i/ili energijsko certificiranje zgrada sa jednostavnim tehničkim sistemom (Modul 1).**

Program usavršavanja – **MODUL 3 jednom u periodu od dvije godine obvezno pohađaju ovlaštena lica, te imenovana i stručna kvalificirana lica zaposlena u ovlaštenom pravnom licu, koja provode energijsko certificiranje i/ili energijski audit zgrade.**

**Program osposobljavanja**

U cilju osiguranja što adekvatnije edukacije polaznika za uspješno obavljanje energijskih audita i izradu energijskih certifikata,  u okviru Programa osposobljavanja i usavršavanja iskusni stručnjaci i naučni djelatnici iz oblasti arhitekture, građevinarstva, mašinstva i elektrotehnike educiraju polaznike o svim tematskim oblastima vezano za oblast energijske efikasnosti .

Raspored programa obuke po  tematskim cjelinama definiran je Uredbom o uvjetima za davanje i oduzimanje ovlasti za obavljanje energijskog audita i energijsko certificiranje zgrada. Imajući u vidu značaj „prakse“ u obuci, u okviru Programa osposobljavanja provodi se i **praktično obavljanje energijskog audita i izrada energijskog certifikata**, odnosno **predstavljanje primjera iz prakse,** te omogućava kontakt sa predavačima sa višegodišnjim stručnim iskustvom. Kako bi se polaznici Programa što adekvatnije osposobili za rad, tokom obuke praktično se **upoznaju sa mjernim uređajima** koji se koriste prilikom provođenja energijskih audita i ocjene energijske efikasnosti. Osim toga, tokom Programa osposobljavanja i usavršavanja, polaznicima se predstavlja i software koji se može koristiti za potrebe energijskog audita i certificiranja zgrada.

Nakon uspješnog pohađanja Programa osposobljavanja (Modul 1 odnosno Modul 2), Nosioc Programa izdaje **Uvjerenje o pohađanju Programa osposobljavanja** (polaznicima koji su bili prisutni najmanje 70% vremena obuke), na osnovu kojeg polaznik stiče pravo pristupanja provjeri znanja odnosno polaganju ispita pred Stručnim odborom.

*Na službenoj web stranici Nosioca Programa osposobljavanja, te drugim vidovima elektronske komunikacije (društvene mreže, info portal, …) dostupne su sve obavijesti o ovlaštenju Nosioca Programa osposobljavanja, sadržaju, dinamici, rokovima i uvjetima izvedbe programa osposobljavanja i usavršavanja, nastavnom materijalu/predavanjima, te e-mail i kontakt adrese Nosioca programa stručnog osposobljavanja i usavršavanja.*

*U skladu sa zahtjevima* Uredbe o uvjetima za davanje i oduzimanje ovlasti za obavljanje energijskog audita i energijsko certificiranje zgrada*, Program osposobljavanja i Program Usavršavanja, koji uključuje teoretsku i praktičnu nastavu, provodi se u skupinama od**maksimalno 30 polaznika.*

Provjera znanja se organizira od strane Nosioca Programa osposobljavanja i Stručnog odbora, najmanje 15 dana nakon završetka obuke. Polaznici koji uspješno završe provjeru znanja *(polaznici koji su ostvarili najmanje 70% bodova od svakog poglavlja koje je predmet ispita),* dobit će **Uvjerenje o uspješno završenom Programu osposobljavanja čime se kvalificiraju kao stručna kvalificirana lica koja vrše energijski audit i/ili energijsko certificiranje zgrada** (sa jednostavnim odnosno složenim tehničkim sistemima).

*Nakon završetka obuke, na službenoj web stranici Federalnog ministarstva prostornog uređenja objavljuje se poziv za podnošenje prijave za pristupanje provjeri znanja (polaganju ispita).*

**Nosilac Programa osposobljavanja**

Program stručnog osposobljavnja, provjeru znanja stručne osposobljenosti, kao i obavezno usavršavanje stručnih kvalificiranih lica provode pravna lica registrovana u FBiH, koje za to imaju ovlaštenje FMPU, uz prethodno pribavljeno mišljenje (uvjerenje) FMERI, a na prijedlog Stručnog odbora.

Informacije i kontakt podaci Nosioca programa osposobljavanja, nalaze se na <http://www.ee-infos.ba/registri/>

**Kako do uvjerenja stručnog kvalificiranog lica koje vrši energijski audit i/ili energijsko certificiranje zgrada ?**

**MODUL 1 - Stručno kvalificirano lice koje vrši energijski audit i/ili energijsko certificiranje zgrada sa jednostavnim tehničkim sistemom**

* 1. Pohađanje Programa osposobljavanja u trajanju od 40 sati za Modul 1

Diplomirani inženjeri arhitektonske, građevinske, mašinske i elektro struke koji su bili prisutni najmanje 70% vremena obuke dobit će Uvjerenje o pohađanju Programa osposobljavanja za Modul 1. *(Uvjerenje izdaje Nosilac programa osposobljavanja).*

* 1. Provjera znanja

Polaznici koji su ostvarili najmanje 70% bodova od svakog poglavlja koje je predmet ispita, dobit će Uvjerenje o uspješno završenom Programu osposobljavanja – Modul 1, čime se kvalificiraju kao stručna kvalificirana lica koja vrše energijski audit i/ili energijsko certificiranje zgrada sa jednostavnim tehničkim sistemima. *(Uvjerenje izdaje FMPU).*

**MODUL 2 - Stručno kvalificirano lice koje vrši energijski audit i/ili energijsko certificiranje zgrada sa složenim tehničkim sistemom**

**Stručno kvalificirano lice arhitektonske i građevinske struke** koje vrši energijski audit i/ili energijsko certificiranje zgrada sa složenim tehničkim sistemom:

* 1. Pohađanje Programa osposobljavanja u trajanju od 24 sata za Modul 2

Diplomirani inženjeri arhitektonske i građevinske struke koji su bili prisutni najmanje 70% vremena obuke dobit će Uvjerenje o pohađanju Programa osposobljavanja za Modul 2. *(Uvjerenje izdaje Nosilac programa osposobljavanja).*

* 1. Provjera znanja

Polaznici koji su ostvarili najmanje 70% bodova od svakog poglavlja koje je predmet ispita, dobit će Uvjerenje o uspješno završenom Programu osposobljavanja – Modul 2, čime se kvalificiraju kao stručna kvalificirana lica koja vrše energijski audit i/ili energijsko certificiranje zgrada sa složenim tehničkim sistemima. *(Uvjerenje izdaje FMPU).*

**Stručno kvalificirano lice mašinske struke** koje vrši energijski audit i/ili energijsko certificiranje zgrada sa složenim tehničkim sistemom:

* 1. Pohađanje Programa osposobljavanja u trajanju od 32 sata za Modul 2

Diplomirani inženjeri mašinske struke koji su bili prisutni najmanje 70% vremena obuke dobit će Uvjerenje o pohađanju Programa osposobljavanja za Modul 2. *(Uvjerenje izdaje Nosilac programa osposobljavanja).*

* 1. Provjera znanja

Polaznici koji su ostvarili najmanje 70% bodova od svakog poglavlja koje je predmet ispita, dobit će Uvjerenje o uspješno završenom Programu osposobljavanja – Modul 2, čime se kvalificiraju kao stručna kvalificirana lica koja vrše energijski audit i/ili energijsko certificiranje zgrada sa složenim tehničkim sistemima. *(Uvjerenje izdaje FMPU).*

**Stručno kvalificirano lice elektro struke** koje vrši energijski audit i/ili energijsko certificiranje zgrada sa složenim tehničkim sistemom:

* 1. Pohađanje Programa osposobljavanja u trajanju od 18 sata za Modul 2

Diplomirani inženjeri elektro struke koji su bili prisutni najmanje 70% vremena obuke dobit će Uvjerenje o pohađanju Programa osposobljavanja za Modul 2. *(Uvjerenje izdaje Nosilac programa osposobljavanja).*

* 1. Provjera znanja

Polaznici koji su ostvarili najmanje 70% bodova od svakog poglavlja koje je predmet ispita, dobit će Uvjerenje o uspješno završenom Programu osposobljavanja – Modul 2, čime se kvalificiraju kao stručna kvalificirana lica koja vrše energijski audit i/ili energijsko certificiranje zgrada sa složenim tehničkim sistemima. *(Uvjerenje izdaje FMPU).*